কারখানার ব্যবস্থাপক মো. রোকনুজ্জামান বলেন, রাতে ২০-২৫ জন ডাকাত এসে কারখানার প্রকৌশলী ও টেকনিশিয়ানদের ধারালো অস্ত্রের মুখে জিম্মি করে। এরপর ডাকাতরা তাদের হাত-পা ও মুখ বেঁধে একটি কক্ষের মধ্যে আটকে মারধরও করে। নয়জনের বেতনের এক লাখ ৮০ হাজার টাকাসহ কারখানার ট্রান্সফারমার মেরামতের মালপত্র ট্রাকে করে নিয়ে পালিয়ে যায়। এতে প্রায় ১৫ লাখ টাকার ক্ষতি হয়েছে বলে তিনি উল্লেখ করেন। সকালে কারখানার পরিচ্ছন্নতাকর্মীরা এসে তাদের হাত ও পয়ের বাধন খুলে উদ্ধার করে।